Ftehim bejn il-Komunità Ekonomika Ewropea u l-konfederazzjoni Svizzera dwar il-ġarr tal-merkanzija bit-triq u bil-ferrovija

WERREJ

Premessi

Titolu I: Il-Għanijiet, l-iskop u d-definizzjonijiet

Artikolu 1: Il-Għanijiet

Artikolu 2: l-Iskop

Artikolu 3: Id-Definizzjonijiet

Titolu II: It-trasport bil-ferrovija u t-trasport magħqud

Artikolu 4: Disposizzjonijiet ġenerali

Artikolu 5: Ix-xogħol infrastrutturali u l-pjanifikazzjoni tal-miżuri fl-Isvizzera

Artikolu 6: Ix-xogħol infrastrutturali u l-pjanifikazzjni tal-miżuri fil-Komunità

Artikolu 7: Il-miżuri ta' appoġġ

Artikolu 8: Il-għoti tal-prezzijiet

Artikolu 9: Is-Sitwazzjoni ta' kriżi

Titolu III: It-trasport bit-triq

Artikolu 10: Il-Faċilitazzjoni tat-trasport bit-triq

Artikolu 11: Il-protezzjoni ta' l-ambjent

Artikolu 12: It-Tassazzjoni

Artikolu 13: L-aċċess għas-swieq

Titolu IV: Il-Faċilitazzjoni tal-qsim tal-fruntieri

Artikolu 14: Il-Formalitajiet ta' simplifikazzjoni

Titolu V: Disposizzjonijiet ġenerali u finali

Artikolu 15: In-Non-diskriminazzjoni

Artikolu 16: Il-Miżuri unilaterali

Artikolu 17: Il-Miżuri Addizzjonali

Artikolu 18: Il-Kumitat Konġunt

Artikolu 19: Il-Ħidma tal-Kumitat

Artikolu 20: It-Tul taż-żmien tal-Ftehim

Artikolu 21: Id-dħul fis-seħħ

Artikolu 22: L-Annessi

Artikolu 23: L-Ilsna

Anness 1: Id-Dikjarazzjoni dwar l-iskop ta' l-Artikolu 3(d)

Anness 2: Ix-Xogħlijiet infrastrutturali u l-miżuri ppjanati fl-Isvizzera

Anness 3: Id-Dikjarazzjoni dwar l-iskop ta' l-impenn mogħti fl-Artikolu 6

Anness 4: Ix-Xogħlijiet infrastrutturali u l-miżuri ppjanati fil-Komunità

Anness 5: Id-Dikjarazzjoni mid-delegazzjoni tal-Komunità dwar l-Artikolu 8 tal-Ftehim

Anness 6: Il-Listi ta' l-eżenzjonijiet

(i) mill-projbizzjoni tas-sewqan bil-lejl u nhar ta' Ħadd

(ii) mil-limitu tat-28 tunnellata metrika

Anness 7: Id-Dikjarazzjoni konġunta dwar it-trattament tal-piż u d-daqsijiet tal-vetturi

Anness 8: L-iskambju ta' l-ittri dwar l-aċċess għas-swieq

IL-KUNSILL TAL-KOMUNITAJIET EWROPEJ, minn issa "l quddiem imsejħa" il-Komunità', mill-parti l-waħda,

IL-KUNSILL FEDERALI SVIZZERU, f'isem il-KONFEDERAZZJONI SVIZZERA, minn issa "l quddiem imsejħa" l-Isvizzera', mill-parti l-oħra,

MIXTIEQA li jippromwovu l-koperazzjoni internazzjonali u l-kummerċ internazzjonli permezz ta' politika ta' trasport ikkordinat Ewropew;

WARA LI KKUNSIDRAW il-ħtieġa ta' soluzzjoni dejjiema għall-problemi kkawżati mit-transitu trans-Alpin b'mod li jissalvagwardja l-kwalità tal-għixien tar-residenti lokali, tipproteġi l-ambjent u jgħin, bil-ġestjoni iktar effiċjenti tat-traffiku, tikkompleta s-suq waħdieni Komunitarju u ż-Żona Ekonomika Ewropea;

WARA LI KKUNSIDRAW l-ostakoli naturali għall-iżvilupp tat-traffiku bit-triq trans-Alpin li jgħoddu għal ċerti punti ta' differenza bejn il-liġijiet tat-traffiku bit-triq tal-Partijiet;

BILLI huwa madankollu meqjus approprjat li jiġi pprovvdut li jiġi ffaċilitat it-trasport bit-triq;

BILLI f'termini ekonomiċi, ambjentali, soċjali u tas-salvagward, it-trasport magħqud jirrappreżenta l-aħjar għażla fuq skond medju u fit-tul sabiex jiġi mmaniġġjat il-volum jikber tat-traffiku internazjonali trans-Alpin tal-merkanzija;

BILLI l-modi differenti tat-trasport iridu jkopru l-ispejjeż li huma jħallsu,

FTIEHMU DAN LI ĠEJ:

TITOLU I

IL-GĦANIJIET, L-ISKOP U D-DEFINIZZJONIJIET

Artikolu 1

Il-Għanijiet

Dan il-Ftehim bejn il-Komunità u l-Isvizzera huwa mmirat li jsaħħaħ il-koperazzjoni bejn il-Komunità u l-Isvizzera f'ċerti setturi tat-trasport, u b'mod partikolari dak tat-transitu trans-Alpin. Għalhekk il-Parijiet jaqblu li jieħdu azzjoni kkordinata sabiex jippromwovu l-użu tat-trasport bil-ferrovija, u b'mod partikolari t-trasport magħqud, fl-interess tas-saħħa pubblika u l-ambjent, u jtejbu l-aċċess għas-swieq u jiffaċilitaw it-traffiku fuq it-toroq b'mezzi approprjati.

Artikolu 2

L-Iskop

1. Dan il-Ftehim għandu japplika għal:

(a) it-traffiku Komunitarju tat-transitu minn ġo l-Isvizzera;

(b) ċerti materji li għandhom x'jaqsmu mat-traffiku bilaterali.

2. Il-koperazzjoni għandha tiffoka b'mod partikolari fuq l-infrastruttura tat-trasport, il-miżuri ta' appoġġ meħtieġa għall-iżvilupp tat-trasport bil-ferrovija u t-trasport magħqud, l-aċċess għas-swieq u l-iskambju permanenti mill-Partijiet dwar it-tagħrif li jirrigwarda l-iżvilupp tal-politiki tat-trasport rispettiv tagħhom.

3. Fil-każijiet tal-ġarr bit-triq, il-Ftehim għandu japplika għall-ħidmiet tat-trasport imwettqa mit-trasportaturi stabbiliti f'waħda mill-Partijiet.

Artikolu 3

Id-definizzjonijiet

Għall-għanijiet ta' dan il-Ftehim, għandhom japplikaw id-definizzjonijiet li ġejjin:

(a) "it-traffiku Komunitarju tat-transitu": il-ġarr tal-merkanzija fi transitu minn ġot-territorju Svizzeru fi triqtu minn jew lejn Stat Membru tal-Komunità;

(b) "it-Traffiku bilaterali": il-ġarr tal-merkanzija mit-territorju ta' Parti lejn it-territorju ta' l-oħra;

(ċ) "it-Trasport magħqud bit-triq u/jew bil-ferrovija' minn issa" l quddiem imsejjaħ "trasport magħqud": il-ġarr tal-merkanzija minn vetturi tqal tal-merkanzija jew it-tagħbija ta' unitajiet li jikkompletaw parti mill-vjaġġ tagħhom bil-ferrovija u li jew jibdew jew itemmi l-vjaġġ tagħhom bit-triq;

(d) "Il-ġarr ta' merkanzija": il-vjaġġi midħula għalihom mill-vetturi tal-merkanzija, sewwa jekk imgħobbija u sewwa jekk mingħajr it-tagħbija;

(e) "Il-vetturi tqal tal-merkanzija": it-trakkijiet u l-unitjiet tal-vetturi tal-ġbid u s-semi-karrijiet;

(f) "Unitajiet tat-tagħbija": kontenituri u korpi tal-bdil.

TITOLU II

IT-TRASPORT BIL-FERROVIJA U T-TRASPORT MAGĦQUD

Artikolu 4

Disposizzjonijiet ġenerali

1. Il-Partijiet hawnhekk jaqblu li jadottaw u jikkordinaw, ġewwa l-limiti tal-kompetenzi rispettivi tagħhom, il-miżuri meħtieġa sabiex jiżviluppaw u jippromwovu t-trasport bil-ferrovija u t-trasport magħqud, li huma vitali għas-soluzzjoni tal-problemi kkawżati b'mod partikolari, bil-ġarr tal-merkanzija fuq il-fus nord-sud minn go l-Alpi Svizzeri. Il-bini ta' l-infrastruttura meħtieġa u l-iskedar ta' dawn ix-xogħlijiet, l-iżvilupp u l-ħidma tas-servizzi u l-implimentazzjoni tal-miżuri ta' appoġġ għandhom jiġu kkordinati u magħmula b'mod parallel. Il-Partijiet għandhom jagħmlu dan billi jġibu l-aħjar ritorn possibbli fuq in-nefqa involuta.

2. Dawn il-miżuri għandhom ikunu konsistenti mad-disposizzjonijiet tal-ftehim trilaterali dwar it-titjib tat-trasport magħqud trans-Alpin tal-merkanzija bit-triq/ferrovija, iffirmat fit-3 ta' Diċembru 1991 mill-Ministru tat-Trasport tar-Repubblika Federali tal-Ġermanja, il-Kap tad-Dipartiment Federali tat-Trasport, il-Komunikazzjoni u l-Enerġija tal-Konfederazzjoni Svizzera u l-Ministru tat-Trasport tar-Repubblika Taljana.

Artikolu 5

Ix-xogħol infrastrutturali u l-pjanifikazzjoni tal-miżuri fl-Isvizzera

Id-dettalji tal-miżuri ppjanati huma mogħtrija fl-Anness 2. Huma msejsa fuq il-prinċipji li ġejjin:

(a) Fuq l-iskond qasir u medju:

L-Isvizzera għandha żżid b'mod progressiv il-kapaċità tat-trasport magħqud tar-rotot trans-Alpini tal-Gottard u tal-Lötschberg minn 330000 kunsinna fis-sena 1991 għal 710000 kunsinna fis-sena 1994 [1].

L-Isvizzera għandha, sat-tmiem tas-sena 1994 [2], ittejjeb ir-rotta tat-traffiku Lötschberg-Simplon hekk li jagħmel possibbli t-twassil bit-tren ta' trakkijiet b'għoli ta' 4 metri fil-kantunieri. Dan it-titjib għandu jiġi mwettaq b'mod parallel max-xogħol korrispondentri li jrid jiġi midħul għalih fuq it-territorju Komunitarju kif ipprovvdut fl-Artikolu 6.

B'mod parallel ma' dan ix-xogħol, l-Isvizzera għandha ttejjeb il-għaqdiet tal-ferroviji mar-rotot tat-transitu għalbiex taċċellera l-fluss tat-traffiku u żżid iktar il-kapaċità.

(b) Fuq l-iskond fit-tul:

L-Isvizzera għandha tindaħal li ttejjeb iktar ir-rotot tat-transitu trans-Alpini, inklużi:

- linja tal-ferrovija bejn Arth-Goldau u Lugano, inkluża mina bażi f'Gottard (ta' madwar 50 km tul, ix-xogħol mistenni li jieħu minn 12 sa 15-ilsena).

- linja bażi tal-ferrovija bejn ir-reġjun ta' Fritigen u l-wied tax-xmara Rhône, inkluża mina bażi f'Lötschberg (madwa 30 km tul, ix-xogħol mistenni li jieħu minn 7 sa 10 snin).

Artikolu 6

Ix-xogħol infrastrutturali u l-pjanifikazzjni tal-miżuri fil-Komunità

Skond id-dikjarazzjoni fl-Anness 3 u l-intenzjoinijiet ta' l-Istati Membri, il-Komunità għandha tieħu l-miżuri li ġejjin:

- iridu jinħolqu terminali ġodda u t-terminali ji jeżistu jiġu mtejba, b'mod partikolari fil-Ġermanja, l-Italja ta Fuq u ż-żona ta' Rotterdam,

- il-għoli ta' l-ispazju mhux ingumbrat tal-linji tal-ferroviji fl-Italja ta' Fuq irid jiżdied hekk li jeppermetti l-passaġġ mhux imfixkel tat-traffiku tat-trasport magħqud, sewwa jekk akkumpanjat u sewwa jekk le. B'mod partikolari, il-mini fuq il-linja Iselle-Domodossola lridu jitkabbru qabel it-tmiem tas-sena 1994 [3] hekk li jagħmlu l-ġarr bit-tren possibbli għat-trakkijiet b'kantunieri ta' għoli ta' 4 metri,

- trid tiġi mkabbra l-kapaċità ta' ċerti sezzjonijiet tal-linji tal-ferrovija fil-Ġermanja, b'mod partikolari bejn Mannheim u Basilea, u fl-Italja ta' Fuq.

Id-dettalji ta' dawn il-pjani huma mogħtija fl-Anness 4.

Artikolu 7

Il-miżuri ta' appoġġ

1. Sabiex jiġu promossi t-trasport bil-ferrovija u t-trasport magħqud, il-Partijiet għandhom jagħtu l-prijorità lill-għanijiet li ġejjin u jieħdu azzjoni orkestrata sabiex jimplimentaw il-miżuri rilevanti:

1.1. sabiex jinkortaġġixxu l-utenti u lill-kunsinnaturi li jużaw it-trasport magħqud, b'mod partikolari billi jagħmluh kompetittiv għat-trasport bit-triq;

1.2. sabiex jinkoraġġixxu t-trasport magħqud mill-bidu sat-tmiem u fuq distanzi twal u sabiex jippromwovu l-użu tal-korpi tal-bdil, il-kontenituri u t-teknoloġiji tat-trasport modern mhux akkumpanjat b'mod ġenerali;

1.3. sabiex jarmonizzaw il-piżijiet, id-dimensjonijiet u l-karatteristiċi tekniċi tat-tagħmir tat-trasport magħqud, b'mod partikolari sabiex jiżguraw il-kompatibbiltà meħtieġa mal-għoli mhux ingumbrat;

1.4. sabiex jiffaċilitaw l-aċċess għall-eqreb terminali xierqa, b'mod partikolari biż-żamma reċiproka tal-ħtiġiet ta' l-awtorizzazzjonijiet għat-traffiku minn u lejn it-terminali tat-trasport magħqud mingħajr preġudizzju għall-Anness 6 u dan il-Ftehim;

1.5. li jfasslu r-regoli tar-responsabbiltà għas-servizzi tat-trasport magħqud paragunabbli ma' dawk li diġà japplikaw għal modi oħra tat-trasport;

1.6. li jipprevjienu d-diskriminazzjoni bejn l-operaturi tat-trasport minħabba raġunijiet tan-nazzjonlità, b'mod speċjali fl-organizzazzjoni u l-marketing tat-trasport magħqud.

2. F'manjiera konkreta u ġewwa l-limiti tal-kompetenzi tagħhom, il-Partijiet għandhom jipprevalu fuq il-kumpaniji tal-ferroviji għalbiex:

2.1. jimmontaw treni kompleti;

2.2. itejbu l-fiduċja fil-kunsinni u jnaqqsu l-ħinijiet tal-kunsinni fis-settur tat-trasport magħqud, b'mod partikolari billi:

2.2.1. inaqqsu l-ħinijiet ta' l-istennija, b'mod partikolari fuq il-fruntieri;

2.2.2. iżidu l-frekwenza tas-servizzi;

2.2.3. itejbu l-produttività;

2.2.4. inaqqsu l-formalitajiet;

2.3. jieħdu l-miżuri meħtieġa kkordinati sabiex jordnaw u jdaħħlu għax-xogħol dak it-tagħmir ġdid li jkun meħtieġ mil-livell tat-traffiku;

2.4. jagħmlu sforzi sabiex jipprovdu servizzi addizzjonali (p.e. il-pakkjar, it-tiswija, il-ħażna fil-friża, eċċ) fit-terminali;

2.5. joffru ħinijiet iggarantiti tal-ġarr,

2.6. jipprovdu għaqdiet ġodda ferrovjarji li jkunu ġġustifikati għal raġunijiet ekonomiċi.

Artikolu 8

Il-għoti tal-prezzijiet

1. Il-għoti tal-prezzijiet lit-trasport tal-ferrovija għandu jissokta l-prerogattiva ta' l-awtorijiet jew tal-korpi kompetenti ta' kull waħda mill-Partijiet. Dawn għandhom jiżguraw illi l-kondizzjonijit tal-prezzijiet tat-tasport magħqud għandu jkun kompetittiv għal dak użat għat-trasport bit-triq.

2. Il-Partijiet għandhom jiżguraw illi l-impatt tas-suq tal-għajnuna konċessa minn Parti ma jiġix imnaqqas mill-miżuri meħuda mill-Parti l-oħra jew minn korp kompetenti stabbilit fit-territorju tagħha.

3. Sabiex jiġi promoss it-trasport magħqud trans-Alpin, il-Partijiet jistgħu jawtorizzaw għajnuna li jkollha x'taqsam ma' l-infrastruttur u l-impjanti tat-trasbord fiss jew mobbli, il-għajnuna għall-magni u l-vaguni wżati speċifikament għat-trasport magħqud u l-għajnuna għall-ipezzjeż operattivi mhux koperti.

Artikolu 9

Is-Sitwazzjoni ta' kriżi

Fl-eventwalità ta' disturbanza gravi fit-traffiku tat-transitu bil-ferroviji minħabba, per eċempju, diżastru nazzjonali, l-awtoritajiet kompetenti ta' kull waħda mill-Partijiet għandhom jieħdu kull azzjoni orkestrata possibbli sabiex iżommu l-fluss tat-traffiku interessat ġewwa l-ġurisdizzjoni rispettivi tagħhom. Għandha tingħata l-pijorità lit-tagħbijiet sensittivi, bħalma hu l-ikel li jeħżien.

TITOLU III

IT-TRASPORT BIT-TRIQ

A. ASPETTI TEKNIĊI U TAT-TAXXA

Artikolu 10

Il-Faċilitazzjoni tat-trasport bit-triq

1. Filwaqt li jirrispwettaw il-limitu ta' 28 tunnellata metrika fuq il-piż totali tat-tagħbija ttrasportata u l-projbizzjoni tas-sewqan bil-lejl u nhar ta' Ħadd fl-Isvizzera, u bla ħsara għall-eżenzjonijiet riferiti fl-Anness 6, il-Partijiet għandhom jagħmlu ħilthom li jiffaċilitaw it-trasport tal-merkanzija bit-triq.

2. Għal dan il-fini, l-awtoritajiet Svizzeri għandhom jieħdu l-passi li ġejjin, li joħorġu mill-projbizjoni mill-Kunsill Federali tal-ħlas impost fuq il-piż żejjed għaż-żoni tal-fruntieri impost mis-6 ta' Frar 1990:

- it-tkomplija u t-titjib tan-network nazzjonali tat-toroq,

- iż-żieda fit-tolleranza tal-piż tal-vettura minn 2 % għal 5 %,

- it-twessigħ taż-żona tal-fruntiera fuq it-Tiċino rigward l-aċċess għall-motorway,

- l-abolizzjoni ta' ċerti restrizzjonijiet dwar it-trasport tal-bhejjem bit-triq,

- iż-żieda fil-limitu tat-tul tal-vetturi artikolati minn 16-il metru għal 16,5,

- iż-żieda fil-limitu tat-tul tal-ferroviji tat-triq minn 18-il metru għal 18,35,

- iż-żieda fil-limitu tal-piż totali għall-vetturi ta' tliet fusien, b'fus wieħed biss li jmexxi, minn 19-il tunnellata metrika għal 22,

- iż-żieda tal-wisa' massimu tal-vetturi tat-triq minn 2,30 metru għal 2,50 u għall-vetturi refriġeraturi għal 2,60 metru.

3. Mingħajr preġudizzju għall-paragrafi 1 u 2 ta' dan l-Artikolu u d-disposizzjonijiet tal-Ftehim dwar iż-Żona Ekonomika Ewropea, jekk dan ta l-aħħar jidħol fis-seħħ għall-Komunità u l-Isvizzera, l-Isvizzera għandha tħalli jgħaddu l-vetturi tat-triq irreġistrati fl-Istati Membri tal-Komunità u li jikkonformaw rigward id-dimensjoni u l-piż tal-fusiem immexxija stabbiliti fil-leġislazzjoni Komunitarja kif ikunu fil-waqt tad-dħul fis-seħħ ta' dan il-Ftehim [4].

Artikolu 11

Il-protezzjoni ta' l-ambjent

1. Sabiex itejbu l-protezzjoni ta' l-ambjent, il-Partijiet beħsiebhom b'mod partikolari li jdaħħlu standards strinġenti sabiex inaqqsu l-gassijiet, il-partikolati u l-emissjonijiet tal-ħsejjes mill-vetturi tqal tal-merkanzija.

2. Huma u jiżviluppaw dawn l-istandards rigward l-emissjonijiet, il-Partijiet għandhom jikkonsultaw lil xulxin b'mod regolari u ta' spiss.

3. Rigward l-istandards ta' l-emissjonijiet, il-vetturi tal-mekanzija tqila rreġistrati f'Parti għandhom jitħallew jaħdmu fit-territorji taż-żewġ Partijiet, bla ħsara għad-disposizzjonijiet ta' l-Anness 6 (II)(3).

Artikolu 12

It-Tassazzjoni

1. Il-Partijiet għandhom ifittxu li jdaħħlu b'mod gradwali t-taxxi tat-toroq li jkunu kemm jista' jkun ikkordinati. Għandhom ikunu mmirti, fl-ewwel stadju, li jġiegħlu lill-vetturi jħallsu għall-infrastruttura tat-trasport u, fit-tieni stadju, jġegħluhom ukoll iħallsu għall-ispejjeż esterni, b'mod partikolari l-ispejjeż fuq l-ambjent.

2. Huma u jiżviluppaw l-avviċinamenti rispettivi tagħhom dwar dan, il-Partijiet għandhom jikkonsultaw lil xulxin b'mod regolari. Għandhom iqisu, safejn u sakemm possibbli, il-prinċipju tat-territorjità, u għandhom jikkunsidraw l-ispejjeż speċifiċi għar-reġjuni Alpini.

3. Il-Partijiet għandhom jidħlu, kif approprjat, f'negozjati sabiex jilħqu ftehim dwar it-taxxi tat-toroq. Il-mira prinċipali għal dan il-ftehim, għandha tkun li tiżgura, ġewwa l-kwadru tal-għan riferit fil-paragrafu 1 hawn fuq, il-fluss ħieles tat-traffiku li jaqsam il-fruntieri, li jnaqqas id-differenzi bejn is-sistemni tat-taxxi tat-toroq applikati miż-żewġ Partijiet, u li jillimina t-tagħwiġ fil-kompetizzjoni ġewwa mod waħdieni tat-trasport u bejn il-modi tat-trasport li jonħolqu minn dawn id-differenzi.

B. L-AĊĊESS GĦAS-SWIEQ

Artikolu 13

L-aċċess għas-swieq

Iż-żewġ Partijiet jiddikjaraw l-intenzjoni tagħhom li jikkonċedu lil xulxin aċċess għas-suq tat-trasport skond il-Ftehim dwar iż-Żona Ekonomika Ewropea jew, jekk meħtieġ, fuq termini li jridu jiġu ddikjrati fi ftehim bilaterali [5].

TITOLU IV

IL-FAĊILITAZZONI TAL-QSIM TAL-FRUNTIERI U S-SIMPLIFIKAZZJONI TAL-FORMALITAJIET

Artikolu 14

1. Il-Partijiet għandhom jagħmlu ħilthom li jissimplifikaw il-formalitajiet, b'mod partikolari il-formalitajiet tad-dwana, imposti matul it-trasport.

2. Dawn il-miżuri għandhom jittieħdu fiż-żamma mal-Ftehim bejn il-Komunità Ewropea u l-Isvizzera dwar il-faċilitazzjoni rigward il-qsim tal-fruntieri, li daħal fis-seħħ fl-1 ta' Lulju 1991.

TITOLU V

DISPOSIZZJONIJIET ĠENERAL U FINALI

Artikolu 15

In-Non-diskriminazzjoni

Il-Partijiet ma għandhomx jieħdu miżuri diskriminatorji fl-oqsma koperti b'dan il-Ftehim jew rigward it-traffiku minn ġo l-Istati Membri tal-Komunità.

Artikolu 16

Il-Miżuri unilaterali

Il-Partijiet għandhom iżommu lura milli jieħdu miżuri unilaterali li jiddiksriminaw kontra t-traffiku fit-transitu awtorizzat skond dan il-Ftehim.

Artikolu 17

Miżuri Adizzjonali

Meta waħda mill-Partijiet, fl-esperjenza tagħha dwar l-applikazzjoni ta' dan il-Ftehim, issib li miżuri oħra li jidħlu fl-iskop tagħha jistgħu jservu l-interessi ta' politika Ewopea ta' trasport ikkordinat, u b'mod partikolari, jgħinu li jirrisolvu l-problema tat-transitu trans-Alpin, għandha tagħmel proposti approprjati lill-Parti l-oħra.

Artikolu 18

Il-Kumitat Konġunt

1. Huwa hawnhekk stabbilit Kumitat Konġunt. Għandu jkun magħruf bħala "il-Kumitat Komunitarji/Svizzeru tat-Trasport Intern", u għandu

- jiżgura l-implimentazzjoni xierqa ta' dan il-Ftehim,

- jiżgura l-kordinazzjoni xierqa dwar kif jiġu żviluppati u stabbiliti l-infrastruttura, is-servizzi u l-miżuri ta' appoġġ tat-trasport magħqud,

- imexxi skambji regolari tat-tagħrif dwar kwistjonijiet ta' politika ġenerali fejn jidħol it-trasport tal-merkanzija bl-art u jistma l-progress fl-implimentzzoni tal-Ftehim,

- jagħmel rivista kull tliet snin tal-Ftehim fid-dawl tal-progres magħmul fl-implimentazzjoni u l-iżviluppi, b'mod partikolri fl-oqsma li ġejjin:

- l-impatt tat-traffiku bit-triq fuq l-ambjent u l-kwalità tal-għixien,

- l-imposizzjoni ta' ħlas għall-ispejjeż ta' l-infrastruttura u esterni,

- il-kapaċitajiet tat-trasport magħqud u tan-networks tat-toroq.

Il-Kumitat Konġunt għandu wkoll, meta approprjat, jagħmel suġġerimenti xierqa lill Partijiet.

2. Kull kontroversja bejn il-Partijiet li tirrigwarda l-interpretazzjoni jew l-applikazzjoni ta' dan il-Ftehim għandha tiġi riferita lill-Kumitat Konġunt li għandu jgħmel ħiltu li jsib soluzzjoni aċċettabbli b'mod reċiproku.

3. Il-Kumitat Konġunt ghandu jkun magħmul minn rappreżentanti tal-Komunità u rappreżentanti ta' l-Isvizzera.

4. Il-Kumitat għandu jistabbilixxi r-regoli tiegħu ta' proċedura.

Artikolu 19

Il-Ħidm tal-Kumitat

1. Il-laqgħat tal-Kumitat Konġunt għandhom ikunu ppresjeduti minn kull waħda mill-Partijiet wara xulxin, skond l-arranġamenti li jridu jiġu stabbiliti fir-regoli tiegħu ta' proċedura.

2. Il-President tal-Kumitat Konġunt għandu jsejjaħ il-laqgħat tal-Kumitat Konġunt mill-inqas darba fis-sena sabiex jagħmel rivista tal-funzjonament ġenerali ta' dan il-Ftehim.

Il-Kumitat Konġunt għandu jiltaqa' wkoll kulmeta hekk jeħtieġu ċ-ċirkostanzi speċjali, fuq it-talba tal-waħda jew l-oħra miż-żewġ Partijiet, skond il-kondizzjonijiet li jridu jiġu stabbiliti fir-regoli tiegħu ta' proċedura.

3. Il-Kumitat Konġunt jista' jiddeċidi li jaħtar gruppijiet tax-xogħol bil-ħsieb li jikseb l-assistenza tagħhom fit-twettiq tal-funzjonijiet tiegħu.

Artikolu 20

It-tul taż-żmien tal-Ftehimn

Dan il-Ftehim għandu jiġi konluż għal 12-il sena

Artikolu 21

Id-Dħul fis-seħħ

Dan il-Ftehim għandu jkun bla ħsara għar-ratifika jew l-approvazzjni skond il-proċeduri tal-Partijiet infushom. Għandu jidħol fis-seħħ ġaladarba l-Partijiet ikunu nnotifikaw lil xulxin illi ġew ikkompletati l-proċeduri legali meħtieġa.

Artikolu 22

Annessi

L-Annessi minn 1 sa 8 għandhom jagħmlu parti integrali minn dan il-Ftehim.

Artikolu 23

L-ilsna

Dan il-Ftehim għandu jiġi mfassal f'kopji doppji fil-lsien Daniż, Olandiż, Ingliż, Franċiż, Ġermaniż, Grieg, Taljan, Portuġiż u Spanjol, b'kull wieħed mit-testi awtentiku ndaqs.

Hecho en Oporto, el dos de mayo de mil novecientos noventa y dos.Udfærdiget i Porto, den anden maj nitten hundrede og tooghalvfems.Geschehen zu Porto am zweiten Mai neunzehnhundertzweiundneunzig.Έγινε στο Πόρτο, στις δύο Μαΐου χίλια εννιακόσια ενενήντα δύο.Done at Oporto on the second day of May in the year one thousand nine hundred and ninety-two.Fait à Porto, le deux mai mil neuf cent quatre-vingt-douze.Fatto a Porto, addì due maggio millenovecentonovantadue.Gedaan te Oporto, de tweede mei negentienhonderd tweeënnegentig.Feito no Porto, em dois de Maio de mil novecentos e noventa e dois.

Por el Consejo de las Comunidades EuropeasFor Rådet for De Europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità EuropeeVoor de Raad van de Europese GemeenschappenPelo Conselho das Comunidades Europeias

+++++ TIFF +++++

Für die Regierung der Schweizerischen EidgenossenschaftPor el Gobierno de la Confederación SuizaFor regeringen for SchweizΓια την κυβέρνηση της Ελβετικής ΣυνομοσπονδίαςFor the Government of the Swiss ConfederationPour le gouvernement de la Confédération suissePer il governo della Confederazione svizzeraVoor de Regering van de Zwitserse BondsstaatPelo Governo da Confederação Suíça

+++++ TIFF +++++

[1] jew is-sena 1995, jiddependi mill-progress tax-xogħlijiet.

[2] jew is-sena 1995, jiddependi mill-progress tax-xogħlijiet.

[3] jew is-sena 1995, jiddependi mill-progress tax-xogħlijiet.

[4] Ara wkoll l-Anness 7 rigward it-trattament tal-piżijiet u d-dimensjonijiet.

[5] Ara l-Anness 8.

--------------------------------------------------

ANNESS 1

ID-DIKJARAZZJONI MILL-KONFEDERAZZJON SVIZZERA DWAR L-ISKOP TA' L-ARTIKOLU 5(d)

Il-Konfederazzjoni Svizzera tikkonferma illi, bla ħsara għar-riserva illi din l-azzjoni tkun reċiproka, il-movment tal-vetturi Komunitarji vojta fit-territorju tagħha ma għandu jkun bla ħsara għall-ebda restrizzonijiet oħra għajr dawk li jinħolqu mill-projibizzjon ġenerali dwar is-sewqan bil-lejl u nhar ta' Ħadd u l-limitu tat-28 tunnellata metrika.

--------------------------------------------------

ANNESS 2

IX-XOGĦLIJIET TA' L-INFRASTRUTTURA U L-MIŻURI PPJANATI FL-ISVIZZERA

A. ĠENERALI

Il-politika Svizzera dwar it-transitu tal-merkanzija tistrieħ fuq żewġ kolonni:

- Bit-triq

In-network ikkompletata bit-triq għat-traffiku nord-sud, u r-regoli tat-traffiku stabbiliti f'armonija mal-Konvenzjoni Internazzjonali tat-8 ta' Novembri 1968 dwar it-traffiku bit-triq.

- Bil-ferrovija

L-iżvilupp fuq skond qasir u skond fit-tul ta' l-infrastruttura tal-ferroviji, b'mod partikolari sabiex jiġi żviluppat it-traffiku magħqud/bit-triq/bil-ferrovija.

Għal raġunijiet ambjentali u minħabba l-kapaċità limitata tan-network tat-toroq, ma jistax jinżamm iżjed it-tkabbir konsiderevoli mistenni fit-tunnellaġġ fit-transitu min-network tat-toroq. Żieda massiva fil-kapaċità u fis-servizzi tal-ferroviji biss trid tkun kapaċi tlaħħaq ma' l-irduppjar mistenni tal-volum tat-traffiku tal-merkanzija bejn it-tramuntana u n-nofs in-nhar ta' l-Ewropa fis-snin 2020 jew 2030.

B. IL-PROGRAMM TAX-XOGĦOL

Il-Partijiet għandhom jaqblu dwar il-miżuri li jridu jittieħdu, kif ġej:

1. Il-progressjoni fuq skond qasir

Li tiżdied il-produzzjoni tal-kapaċitajiet fiż-żieda progressiva tal-forniment li ġej:

In-Numru ta' kunsinni (000) permezz tal-Gottard u l-Lötschberg/Simplon

IL-GOTTARD

| UCT | Bil-Kontenitur | UT | TT | It-Total għall-Gottard |

| 1 | 2 | 1 + 2 | 4 | 1 + 2 + 4 |

1994 | 340 | 160 | 500 | 30 | 530 |

1993 | 203 | 110 | 313 | 67 | 380 |

1992 | 173 | 110 | 283 | 57 | 340 |

1991 | 165 | 110 | 275 | 55 | 330 |

IL-LÖTSCHBERG/SIMPLON

| UCT | Bil-Kontenitur | UT | TT | It-Total għall-Lötschberg/Simplon |

| 6 | 7 | 6 + 7 | 9 | 6 + 7 + 9 |

1994 | 0 | 80 | 80 | 100 | 180 |

1993 | 0 | 50 | 50 | 0 | 50 |

1992 | 0 | 0 | 0 | 0 | 0 |

1991 | 0 | 0 | 0 | 0 | 0 |

In-numru totali tal-kunsinni

TT : Trakk fuq it-tren

UCT : Trassport kombinat mhux akkompanjat

UT : UCT + Kontenitur

—1994 | 710000 |

—1993 | 430000 |

—1992 | 340000 |

—1991 | 330000 |

Din il-kapaċità tkun disponibbli biss fis-sena 1994 [3] jekk id-deċiżjoniet dwar il-bidu tax-xogħol meħtieġ jistgħu jittieħdu fl-ewwel nofs tas-sena 1991.

2. L-azzjoni bażika li trid tittieħed sas-sena 1994 [4]

Il-kapaċità miżjuda teġtieġ il-ħolqien ta' kuridur tat-trasport "fuq id-dahar" li jikkonsisti f'żewġ rotot – waħda permess tas-San Gottard u l-oħra permezz tal-Lötschberg-Simplon. Il-mira hi li tiġi ttriplikata l-kapaċità tat-trasport magħqud (bl-esklużjoni tal-kontenituri) permezz tas-San Gottard u li tiġi mtejba (fejn approprjat) ir-rotta Lötschberg-Simplon, b'hekk jippermettu li tinġarr tliet darbiet il-merkaniziji li nġarret fis-sena 1988.

2.1. Bejn issa u s-sena 1994 [5] l-arranġamenti transitorji ppjanati mill-gvern Svizzeru jridu jippermetti 470000 kunsinna jew 10 miljun tunnellati metriċi ta' merkanzija li jridu jintbagħtu permezz ta' l-Isvizzera - 710000 kunsinna jew 14-il miljun tunnellata metrika jekk jiġi inkluż it-trasport bil-kontenituri.

2.2. F'termini operattivi, dawn l-arranġmenti jinvolvu:

Għas-San Gottard

- Li jiddaħħlu fis-servizz 44 tren twil, li jgħoddu għal 370000 kunsinna fis-sena.

- Dawn iċ-ċifri ta' provvista huma msejsa fuq it-traffiku mħallat li jikkonsisti mit-traffiku mhux akkumpanjat u "trakk fuq it-tren". Jassumu illi l-kapaċità hija wtilizzata għal kollox għal 250 jum tax-xogħol fis-sena.

- Is-sistema tat-"trakk fuq it-tren" tista' ġġorr trakkijiet b'għoli tal-kantunieri ta' 3,80 metru. Fil-każ tat-traffiku mhux akkumpanjat, is-semi-karrijiet jistgħu jkunu sa 4 metri għoli.

Il-LÖtshberg/Simplon

- Li jiddaħħlu għax-xogħol 14-il tren tat-"trakk fuq it-tren", b'kapaċità totali ta' 100000 kunsinna fis-sena. Dan jassumi illi l-kapaċità hija wtilizzata għal kollox għal 250 jum tax-xogħol fis-sena.

- Dan il-kuridur tal-ferrovija jrid jipprovdi lit-trasport tat-"trakk fuq it-tren" għat-trakkijiet jew trenijiet tat-triq li jkollhom massimu ta' 4 metri għoli fil-kantunieri.

- L-awtoritajiet Svizzeri jinnotaw illi l-awtoritajiet Taljni indaħlu li jtejbu l-infrastruttura tat-"trakk fuq it-tren" bejn Iselle u l-fruntiera Taljana billi jipprovdu, b'mod partikolari, biżżejjed għoli mhux ingombrat għat-trakkinijiet u t-trenijiet tat-triq li jkollhom għoli ta' 4 metri fil-kantunieri.

2.3. B'hekk, il-pjani tt-trasport magħqud jinvolvu t-terminali lokati barra mill-Isvizzera f'postijiet ta' importanza strateġika għat-trasport (ir-Rhine/Ruhr, ir-Rhine/Main, Stuttgart, Bolonja, Milan-Novara, Turin, Ġenoa, Firenze u Ruma).

F'din il-konnesjoni, il-punti tal-qsim tal-fruntiera għat-traffiku li jħalli l-Isvizzea huma:

- lejn it-tramuntana: Basilea, Schaffhausen u Rielasingen,

- lejn in-nofs in-nhar: Domodossola, Luino u Chiasso.

3. Ix-xejriet previsti lil hemm mis-sena 1994 [6]

Meta jkun ikkompletat il-proġett Svizzeru "IL-FERROVIJA FIS-SNIN 2000" u sakemm il-potenzal tal-linja Lötschberg b'binarju doppju tiġi sfruttata bis-sħiħ, il-kapaċità addizzjonali (sa 700000 kunsinna fis-sena) issir disposnibbli wara s-sena 1994 [7]. Din iż-żieda fil-kapaċità tikkontribwixxi għaċ-ċifri tal-provvista riferiti hawn fuq u tista' tiġi addattata għar-rata attwali tat-tkabbir tas-suq tat-trasport magħqud.

Ċ. LINJA ĠDIDA TAL-FERROVIJA QALB L-ALPI SVIZZERI

1. Il-Proġetti

L-Isvizzera tindaħal li tikseb it-titjib li ġej:

- tibni linja ġdida bejn Arth-Goldau u Lugano, b'mina bażi f'San Gottard (madwar 50 km fit-tul) u oħra taħt Monte Ceneri (13-il km),

- ittaqqab mina taħt il-Lötschberg (madwar 30 km).

Dawn iż-żewġ rotot flimkien jiffurmaw is-sinsla tan-network immodernizzta tal-ferroviji Svizzeri. Ix-xogħol irid jieħu minn 7 sa 10 snin fil-Lötschberg u minn 12 sa 15-il sena fis-San Gottard. L-ewwel sezzjonijiet tan-network ġdid tat-transitu jridu jkunu miftuħa għat-traffiku fis-sena 2005.

2. Il-kapaċità

Il-linji preżenti tal-ferroviji nord-sud jistgħu jġorru minn 25 sa 30 miljun tunnellata metrika (vaguni tat-trenijiet u trasport magħqud) bi żmien tat-transitu ta' eżatt fuq il-ħames sigħat. L-infrastruttura l-ġdida trid iżżid il-kapaċità għal 67 miljun tunnellata metrika u tnaqqas il-vjaġġ għal eżatt fuq tliet sigħat. Trid tkun kapaċi ġġorr ukoll trenijiet itqal u itwal.

Fil-każ tat-trasport magħqud, it-titjib ippjanat irid jgħin (jiddepndi fuq il-kondizzjonijiet tas-suq) li jiddaħħlu 20 tren għax-xogħol li jġorru 43 miljun tunnelata metrika.

[3] jew is-sena 1995, jiddependi mill-progress tax-xogħlijiet.

[4] jew is-sena 1995, jiddependi mill-progress tax-xogħlijiet.

[5] jew is-sena 1995, jiddependi mill-progress tax-xogħlijiet.

[6] jew is-sena 1995, jiddependi mill-progress tax-xogħlijiet.

[7] jew is-sena 1995, jiddependi mill-progress tax-xogħlijiet.

--------------------------------------------------

ANNESS 3

ID-DIKJARAZZJONI MID-DELEGAZZJONI KOMUNITARJA DWAR L-ISKOP TA' L-IMPENN MOGĦTI FL-ARTIKOLU 6

1. Il-ħidmiet ta' l-infrastrettura fil-Komunità għandhom jitwettqu bil-kondizzjoni li l-Istati Membri interessati jindaħlu li jgħinu x-xogħol li jrid isir fit-territorju tagħhom.

2. L-Artikolu 6 għandu jiġi applikat kif ġej:

- fi ħdan il-Kumitat ta' l-Infrastretturi tat-Trasport, il-Kummissjoni għandha tisottometti u teżamina ma' l-Istati Membri interessati l-miżuri li jridu jittieħdu (ara d-Deċiżoni tal-Kunsill 78/17/KEE, ĠU L 54, tal-25.2.1978, p.16),

- mogħti l-interess tagħha fis-soluzzjoni tal-problema tat-transitu trans-Alpin minn ġo l-Isvizzera, il-Komunità bħala ta' hekk għandha tappoġġja l-implimentazzjoni ta' dawk il-miżuri li jqiegħdu fil-posizzjoni korretta r-riżorsi disponibbli lilha, notabbilmemt fil-kuntest tal-politika komuni dwar l-appoġġ għall-infrastruttura tat-trasport (ara r-Regolament tal-Kunsill (KEE) Nru 3359/90, ĠU L 326, ta' l-24.11.1990, p. 1).

--------------------------------------------------

ANNESS 4

IX-XOGĦLIJIET TA' L-INFRASTRUTTURA U L-MIŻURI PPJANATI FIL-KOMUNITÀ

A. ĠENERALI

1. B'mod ġenerali, rigward kemm it-trasport konvenzjonali bil-ferrovija u kemm it-trasport magħqud, il-partijiet ftiemu li jwettqu t-titjib fl-infrastruttura meħtieġ sabiex ineħħi d-djuq fuq il-linji tal-ferroviji Komunitarji li jipprovdu aċċess għan-network Svizzeru. Dan it-titjib għandu jsir skond il-politiki kkordinati dwar l-infrastruttura u x-xogħlijiet tat-transitu li jiżguraw il-vijabbiltà fuq skond fit-tul, il-konistenza u l-kontinwità fuq distanzi twal tar-rotot magħquda tat-traffiku.

2. F'din il-perspettiva, bil-ħsieb li l-ferroviji jiġu megħjuna jkopru maż-żieda qawwija mistennija fid-domnda u filwaqt li jqisu x-xogħol diġà mwettaq f'numru ta' żoni mill-Istati Membri tal-Komunità interessati direttament, iridu, f'konsultazzjoni ma' l-Isvizzera, jieħdu passi kkordinati sabiex:

- jistabbilixxu l-prijoritajiet u jfasslu skedi taż-żmien għall-investiment fl-infrastruttura, it-terminali, ix-xiri ta' magni u vaguni tat-trenijiet, l-introduzzjoni tas-servizzi, eċċ.,

- ifasslu pjani konġunti u ssorveljati dwar l-infrastruttura skond l-ordni stabbilita tal-prijoritajiet,

- jieħdu l-miżuri finanzjarji meħtieġa.

B. IL-PROGRAMM TAX-XOGĦOL

3. Ċerti proġetti infratrutturali ġewwa l-Komunità diġà ġew magħrufa bħala meħtieġa mill-pajjiżi interessati u jridu jitwettqu skond skeda taż-żmien miftiehma bejn il-Partijiet. Dan ix-xogħol ikun jinkludi dak imsemmi fl-4 u l-5.

4. Rigward it-titjib tat-terminali eżistenti u l-ħolqien ta' terminali ġodda, il-Komunità tikkunsidra li huwa esenzali b'mod partikolari li tieħu azzjoni:

(a) fil-Ġermanja:

Fir-reġjuni li ġejjin:

- Hamburg-Lübeck,

- ir-Ruhr,

- Mannheim/Frankfurt,

fejn il-kapaċità tat-tereminali eżistenti tidher inadegwata.

Il-faċilitajiet tat-trasport magħquf f'Rielasingen/Singen u Freiburg-im-Breisgau iridu jittejbu wkoll.

(b) fl-Italja:

Il-faċilitajiet iridu jittejbu fiż-żoni industrijali, b'mod speċjali madwar Milan, Bolonja u Torin. Iridu jinħolqu jew jiġu mtejba t-terminali li ġejjin:

- Milan Rogoredo u Milan Segrate (traffiku mhix akkumpanjat),

- Milan Greco Pirelli (titjib fil-kapaċità u fil-kwalità tal-faċilitajiet),

- terminal fiż-żona ta' Torin u terminali iktar lejn in-nofs in-nhar, fiż-żoni ta' Bolonja, Firenze u Ruma,

- Busto Arsizio, it-terminal ewlieni fiż-żona ta' Milan għat-traffiku akkumpanjat u mhux akkumpanjat mill-Isvizzera: il-faċilitajiet iridu jiġu estiżi,

- l-inawgurazzjoni ta' Milano Segrete fis-sena 1992: fil-futur qarib, iċ-ċentru multi-modali li jservi l-istazzjon Interporto ta' Bolonja u ċ-ċentru multi-modali ta' Torin Orbassano (bħalissa għaddej ix-xogħol) ukoll iridu jiddaħħlu fis-servizz,

- iċ-ċentri tat-tagħbija u tal-ħatt ta' Novara u Verċelli ("trakk fuq it-tren"): trid tiġi miżjuda l-kapaċità,

- fuq l-iskond qasir, iridu jittieħdu passi sabiex jiġi inkorġġit il-ħolqien ta' terminali żgħar lokali fiż-żoni ta' fuq il-fruntiera (p.e. Novara) sabiex iħaffu t-tagħbija fuq iċ-ċentru tat-tagħbija/ħatt.

(ċ) fl-Olanda:

Il-bini taċ-ċentru tas-servizzi tal-ferrovija f'Rotterdam.

5. Jeħtieġ ix-xogħol li ġej f'konnessjoni mat-tneħħija ta' l-iżgombri fil-għoli u l-kapaċitajiet tal-linji tl-ferrovija:

(a) fil-Ġermanja:

- trid tiżdied il-kapaċità ta' ċerti sezzjonijiet tal-linja bejn Mannheim u Basilea (Karlsruhe Basle);

(b) fl-Italja:

- jridu jsiru t-tneħħija ta' l-iżgombri għall-għoli B (3,80 m) fuq il-linja Chiasso-Milano u t-tneħħija ta' l-iżgombri tal-għoli B+ (4 m) fuq il-linja Domodossola-Turin.

--------------------------------------------------

ANNESS 5

ID-DIKJARAZZJONI MID-DELEGAZZJONI TAL-KOMUNITÀ LI TIRRIGWARDA L-ARTIKOLU 8 TAL-FTEHIM

Id-delegazzjoni tal-Komunità tiddikjara illi l-għajnuna mill-Istati Membri tal-Komunità hija bla ħsara għad-disposizzjonijiet tat-Trattat li jistabbilixxi l-Komunità Ekonomika Ewropea, u b'mod partikolari l-Artikoli 77, 92 u 93 tiegħu.

--------------------------------------------------

ANNESS 6

L-EŻENZJONIJIET MILL-PROJBIZZJONI TAS-SEWQAN BIL-LEJL U NHAR TA' ĦADD U MIL-LIMITU TAT-28 TUNNELLATA METRIKA

L-eżensjonijiet elenkati hawn taħt huma skond il-Liġi Federali dwar it-traffiku tat-triq tad-19 ta' Diċembru 1958.

I. L-eżenjoni mill-projbizzjoni tas-sewqan bil-lejl u nhar ta' Ħadd

Huma ppjanati l-eżenjonijiet li ġejjin mill-projbizzjoni tas-sewqan bil-lejl u nhar ta' Ħadd

(a) Mingħajr permess speċjali

- il-vjaġġi magħmula biex jipprovdu assistenza ta' emerġenza fid-diżastri,

- il-vjaġġi magħmula sabiex jipprovdu assistenza fl-emerġenza fil-każ ta' inċidenti, notabbilment tat-trasport pubbliku u tat-traffiku ta' l-ajru.

(b) B'permess speċjali

It-trasport tal-merkanzija li, minħabba n-natura tagħha, tiġġustifika l-ġarr bil-lejl u, għal raġunijiet ġenwini, il-ġarr nhar ta' Ħadd:

- prodotti li jeħżienu malajr ħafna (per eżempju,il-berries, ċerti frott u ħxejjex ta' l-ikel, il-fjuri jew il-meraq tal-frott li jkun għadu kemm ġie magħsur) mill-1 ta' April sal 31 ta' Ottibru,

- il-ħnieżer u t-tiġieġ għall-qtil,

- il-ħalib frisk u prodotti mill-ħalib li jeħżienu malajr ħafna,

- it-tagħmir taċ-ċirklu, l-istrumenti musikali li jappartjienu lill-orkestra, ix-xenarju tat-teatri, eċċ.,

- il-gazzetti ta' kuljum inklużi komponent editorjali u kunsinni postali ttrasportati skond ħtieġa tas-servizz legali.

Fl-interess li jitħaffu l-proċeduri ta' l-approvazzjoni, jistgħu jinħarġu awtorizzazzonijiet validi għal sa tnax-il xahar għal kull numru ta' vjaġġi, sakemm il-vjaġġi kollha jkunu ta' l-istess natura.

II. L-eżenzjononijiet mil-limitu tat-28 tunnellata metrika

1. Rigward il-vjaġġi li joriġinaw barra mill-pajjiż u jispiċċaw fiż-żona tal-fruntiera Svizzera [1] (u bil-maqlub), huma prmessi eċċezjonijiet mingħajr ħlas għal kull merkanzija sa total ta' 40 tunnellata metrika u kontenituri ta' l-ISO ta' 40 pied fit-trasport magħqud sa total ta' 40 tunnellata metrika. Għar-raġunijiet tad-disinn tat-toroq, ċerti posti tad-dwana japplikaw limiti iktar baxxi.

2. Rigward il-vjaġġi li joriġinw barra mill-pajjiż u jispiċċaw f'żona tal-fruntiera Svizzera [2] (u bil-maqlub), u għat-transitu minn ġo l-Isvizzera, jista' jiġi awtorizzat piż totali ta' 28 tunnellata metrika:

(a) għat-trasport tal-merkanzija li ma tistax tinqasam, fil-każijiet fejn l-istupulazzjonijiet ma jistgħux jiġu obduti minkejja l-użu ta' vettura xierqa;

(b) għat-trasferimenti jew għall-użu ta' vetturi speċjali, notabbilment vetturi tax-xogħol li, minħabba l-għan li għalih jintużaw, mhumiex kompatibbli mad-disposizzjonijiet rigward il-piż;

(ċ) għat-trasport f'emerġenza tal-vetturi bil-ħsara jew imkissra;

(d) għat-trasport tal-provvisti għas-servizz ta' l-ikel u x-xorb fl-ajriplani;

(e) il-ġarr bit-triq matul l-istadji tal-bidu u tat-tmiem tat-tasport magħqud, is-soltu f'raġġ ta' 10 km mit-terminal.

3. Għat-transitu minn ġo l-Isvizzera fuq ir-rotta Basilea-Chiasso, il-vetturi tat-triq irreġistrati fil-Komunità jistgħu jiġu permessi piż ta' iktar minn 28 trunnellata metrika jekk ikunu qegħdin jittrasportaw ikel li jeħżien jew kunsinni oħra urġenti (p.e. kunsinna fil-ħin eżatt) u jekk id-dimensjonijiet tagħhom jikkonformaw ma' dawn, iż-żona tal-fruntiera Svizzera hija ddefinita fl-istruzzjoniiet tal-Liġi Federali u d-Dipartiment tal-Ġustizzja. Hija ġeneralmenrt żona ġewwa r-raġġ ta' 10 kilometri minn posta tad-dwana, stabbilita fl-Artikolu 10 ta' dan il-Ftehim, sakemm timtela l-kapaċità tat-trasport magħqud. In-numru tal-permessi li jippermetti l-vetturi li jaqbżu t-28 tunnellata metrika jużaw i-toroq Sizzeri ma jridx fil-prinċipju jkun ta' iktar minn 50 kuljun f'kull direzzjoni. Il-massimu għal kull sena huwa ta' 1500 permess għal kull waħda mid-direzzjoniiet.

Iridu jkunu eliġibbli biss għal dwn il-permessi l-vetturi li jissodisfaw l-iktar standards riċenti ta' kontra t-tniġġiż (emissjonijiet gassużi u tal-partikolati). Il-vetturi rreġistrati għall-wwel darba mhux iktar minn sentejn qabel l-applikazzjoni għal eżenzjoni għandhom jiġu kkunsidrati eliġibbli wkoll.

4. Dawn l-eżenzjonijiet iridu jiġu konċessi fuq il-bażi ta' każ b'każ, bl-użu ta' proċedura li hija sempliċi kemm jista' jkun. Ir-regoli rigward l-implimentazzjoni ta' l-eżenzjonijiet li tikkonċedi l-Isvizzera (elenkati fil-paragrafu 3) iridu jiġu stabbiliti fl-aranġament amministrattiv li jittratta dan li ġej b'mod partikolari:

- l-istabbilment ta' ċentru amministrattiv f'Berna sabiex imexxi s-sistema. Iċ-ċentru jrid jiġi magħqud ma' entità tal-kuntatt fil-Komunità,

- il-metodu sabiex jiġi stabbilit il-punt li fih it-trasport magħqud għandu jiġi kkunsidrat bħala mimli,

- il-mezzi tal-komunikazzjoni li għandhom jiġu stabbiliti bejn l-utenti, it-terminali u ċentru amministrattiv.

[1] L-erja tal-Fruntiera Žvizzera hija spjegata fit manwal tad-Dipartiment tal-Ġustizzja tal-Pulizija Federali. Generalment tkun żona b' radjus ta' lokm nad-dawra.

[2] L-erja tal-Fruntiera Žvizzera hija spjegata fit manwal tad-Dipartiment tal-Gustizzja tal-Pulizija Federali. Generalment tkun żona b’ radjus ta’ lokm nad-dawra.

--------------------------------------------------

ANNESS 7

ID-DIKJARAZZJONI KONĠUNTA MILL-PARTIJIET DWAR IT-TRATTAMENT TAL-PIŻIJIET U D-DIMENSJONIJIET

Rigward il-piżijiet u d-dimensjonijiet, il-Partijiet jimpenjaw ruħhom li jżommu l-istatus quo msejjes fuq il-prinċipju tat-trattament nazzjonali mingħajr preġudizzju għall-eżenzjonijiet magħmula fl-Anness 6 u l-Artikolu 10(3).

--------------------------------------------------

ANNESS 8

L-ISKAMBJU TA' L-ITTRI DWAR L-AĊĊESS GĦAS-SWIEQ

L-Ittra mid-delegazzjoni Svizzera

Berna, …

Lid-Direttur-Ġenerali

Għażiż Sinjur,

Rigward il-Ftehim bejn il-Komunità Ekonomika Ewropea u l-Konfederazzjoni Svizzera ffirmat illum, għandi l-unur li nikkonferma illi l-Isvizzera tikkunsidra illi l-kwistjoni ta' l-aċċess għas-swieq hija element essenzali fir-relazzjonijiet tagħha mal-Komunità fil-qasam tat-trasport. Jiena ħadt nota tal-proposta tiegħek illi l-materja tiġi ttrattat fil-ftehim dwar iż-Żona Ekonomika Ewropea. Id-delegazzjoni tiegħi taqbel ma' din il-proposta, sakemm, fl-eventwlità li l-Ftehim imsemmi ma jiġix effettwat, il-Komunità u l-Isvizzera jibdew minnufih negozjati bil-ħsieb li jikkonċedu b'mod reċipriku l-aċċess għas-swieq tat-trasport skond l-arranġamenti li jidu jiġu stabbiliti.

Inkun obbligat jekk, jekk jogħġbok, tikkonferma illi inti taqbel mal-kontenut ta' din l-ittra.

Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi.

L-Ittra mid-delegazzjoni tal-Komunità

Brussel, …

Eċċellenza,

Rigward il-Ftehim iffirmat illum bejn il-Komunità u l-Isvizzera dwar il-ġarr tal-merknzija bit-triq u bil-ferrovija, għandi l-unur li nirrikonoxxi li rċevejt minn għandek l-ittra li ġejja li tirrigwarda l-aċċess għas-swieq:

"Rigward il-Ftehim bejn il-Komunità Ekonomika Ewropea u l-Konfederazzjoni Svizzera ffirmat illum, għandi l-unur li nikkonferma illi l-Isvizzera tikkunsidra illi l-kwistjoni ta' l-aċċess għas-swieq hija element essenzali fir-relazzjonijiet tagħha mal-Komunità fil-qasam tat-trasport. Jiena ħadt nota tal-proposta tiegħek illi l-materja tiġi ttrattata fil-ftehim dwar iż-Żona Ekonomika ewropea. Id-delegazzjoni tiegħi taqbel ma' din il-proposta, sakemm, fl-eventwlità li l-Ftehim imsemmi ma jiġix effettwat, il-Komunità u l-Isvizzera jibdew minnufih negozjati bil-ħsieb li jikkonċedu b'mod reċipriku l-aċċess għas-swieq tat-trasport skond l-arranġamnti li jidu jiġu stabbiliti.

Inkun obbligat jekk, jekk jogħġbok, tikkonferma illi inti taqbel mal-kontenut ta' din l-ittra."

Għandi l-unur li nikkonferma illi l-Gvern tiegħi jaqbel mal-kontenut ta' l-ittra tiegħek.

Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi.

--------------------------------------------------